Aarhuus Stifts-Tidende, 1841-04-07
J Anledning af, at Orla Lehmann er bleven valgt til Viceformand for Kjøbenhavns Borgerrepræsentanter, har Cancelliet fundet sig foranlediget til officielt at communicere Magistraten den mod Lehmann beordrede Action. Jfølge heraf vil sandsynlig i disse Dage det Spørgsmaal blive bragt under Omhandling i Borgerrepræsentationen, hvorvidt den omtalte Action hindrer Lehmann i at vedblive at fungere som Borgerrepræsentant. (O. Th. Av.) Orla Lehmann har aabnet sin Debut som ansvarhavende Redacteur af Fædrelandet, med følgende Ord: – "Oppositionens Stilling i et absolut Monarchie er visseligen hverken sikkret eller glædelig, og en Regjering, som vil benytte sig deraf, har tusinde Midler til at kue og knække, hvad man ikke troer at kunne vinde. Dobbelt mislig er Journalistens Kald. Vor Trykkefriheds utallige Jndskrænkninger gjøre det umuligt for ham, at fyldestgjøre sine egne Fordringer. En fleertydig Straffelov og en usikker Retspraxis gjøre hans Ansvar til et sandt Hazard, hvorimod han forgiæves søger tilstrækkeligt Værn i et Politi og Cancelli, der synes at troe, ved evindelige Retsforfølgelser, at burde og at kunne tilbagetrænge Tidens store Udvikling, i en Hof= og Stadsret, hvor Enkeltmand uden noget Slags Ansvar af 18 Dommere kan udsee de 3, der skulle gjøre Dom, i en Høiesteret, der synes at ville unddrage politiske Sager den offentlige og mundtlige Procedures Garantie, der især i saadanne er af saa stor Vigtighed. Kommer hertil, at halve Venners Forsagthed og Uvenners Fripostighed have rakt hinanden Haanden om at nedtrykke Oppositionspressen, og at det endog er kommet saa vidt, at det er blevet sat under Spørgsmaal, om ikke den hidtilværende Praxis i Trykkesagers Behandling skal forandres til Pressens Nedværdigelse, saa vil man finde det forklarligt, at det ikke er med glade Følelser, at jeg indtræder i dette nye Forhold. Jeg kan i saa Henseende ikke give noget bedre Løfte, end at jeg efter Evne vil bestræbe mig for at efterligne den kjære Ven, hvis Plads jeg nu skal indtage, i den uegennyttige og characteerfaste Selvfornægtelse, der Jntet begjærer forsig selv, men ufortrøden og utrættelig altid er rede til ethvert Offer for den frivillig og freidig overtagne Pligt. Ved saaledes at give vor Ro og vor Fremtid i Pant paa vor Overbeviisnings Styrke og Reenhed, haabe vi i alt Fald at opnaae saa meget, at man vil finde det dobbelt betænkelig at behandle Pressen paa en uværdig Maade, naar de, der fremstille sig til Ansvaret, af Vedkommende maae anerkjendes som deres baade i aandig og borgerlig Henseende jevnbyrdige Ligemænd, hvem hver ny Leilighed bringer nye Beviser, paa Medborgeres Agtelse og Velvillie. Saaledes ville vi søge, saavidt det staaer i vor Magt, at medvirke til ukrænket at bevare til bedre Tiders Komme den saa indskrænkede og dog saa haardt betrængte Frihed, som desuagtet dog er den bedste Borgen for, at bedre Tider engang ville komme. Jdet jeg saaledes fra i Dag af overtager det juridiske Ansvar for dette Blad, hvorved mit Forhold til samme forøvrigt ikke væsentligen vil forandres, ønsker jeg kun, ikke alt for hurtigt at maatte hjemfalde til den Skjæbne, jeg under vore Forhold nok neppe vil kunne undgaae, tidligere eller sildigere at vorde dømt, og at der ikke vil møde mig saa megen Fortrædigelse, at derved mit Sinds Fred maatte blive forbittret.